Hjalmar Pöhl

Hjalmar-Fritjof Pöhl (24. veebruar 1908 Tallinn – 12. juuni 1964 Maarianhamina, Ahvenamaa, SoomeEesti Kirik nr 7/8 1964 (lk 116)) oli eestirootsi vaimulik ja usuteadlane."Eesti teaduse biograafiline leksikon", 3. köide

Elulugu
Hjalmar Pöhli isa Hans Pöhl oli kooliõpetaja, eestirootslaste esimesi haritlasi ja rahvuslikke äratajaid. Hjalmar Pöhl lõpetas aastal 1928 Tallinna Linna Poeglaste Reaalgümnaasiumi. Seejärel õppis ta aastatel 1928–1933 Tartu Ülikooli usuteaduskonnas, õppis 1935–1936 ja 1940–1941 TÜ õigusteaduskonnas, lic. teol. (1954, Lundi Ülikool), lic. phil. (1956, samas). Seejärel jätkas ta õpinguid Uppsala Ülikoolis ja ordineeriti õpetajaametisse 5. juunil 1933 Skara toomkirikus piiskop Hjalmar Danelli pooltEesti Kirik nr 2. 1958.

Aastal 1933 teenis ta Rootsi praostkonna vikaarõpetajana. Aastal 1934 Tallinna Rootsi-Soome Mihkli kogudust. Kuna Karl Nilsson lahkus Vormsi Püha Olavi koguduse õpetaja kohalt, siis asus Hjalmar Pöhl aastal 1934 Vormsi koguduse õpetaja kohale. Samuti oli ta 1934–1944 tegev ka Rootsi meremisjoni õpetajana ja oli rahvusvahelise meremisjoni juhataja Tallinnas. 1936. aastal oli ta Läänemaa seltskondliku komitee liige.
1937–1944 EELK Rootsi praostkonna praost. Läks 1944 Rootsi, oli eestlaste kirikuõpetaja Stockholmi, Göteborgi ja Lõuna-Rootsi piirkonnas, 1954–1964  õpetaja.

1941. aastal saatis ta Canterbury peapiiskopile protestikirja viimase bolševismimeelsuse tõttuRootsi praost Eestis süüdistab. Eesti Sõna, 11. detsember 1941, nr 8, lk 4.. 1944. aasta sügisel aitas ta Eesti haritlaskonnal ja kultuuritegelastel põgeneda Rootsi oma laevukesel Triinu (teiste hulgas oli põgenejate seas ka helilooja ja dirigent Olav Roots perekonnaga, kes hiljem suundus edasi Colombiasse).

Teadustöö
Avaldanud töid usuteaduse alalt. Societas Ethica liige.

Isiklikku
Tema vend oli eestirootsi vaimulik Ivar Hans Poëll. Nende isa Hans Pöhl oli üks rannarootslaste juhte.

Teoseid
Eesti-rootslaste usuline elu. // Jumala abiga edasi. Stockholm 1949
Contenu théologique de la critique Berdiaeff sur le marxisme et la communisme. // Charisteria Iohanni Kõpp octogenaria oblata. Stockholm 1954
Kas usk või usuteadus. // Issanda kiriku tööpõllul. Stockholm 1962
Kirik ja ühiskond. // Eesti Kirik (1964)

Viited

Kirjandus
Album Academicum Universitatis Tartuensis 1918–1944 II. Trt 1994. Lk 520
Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm 1984. Lk 97

Välislingid

Kategooria:Vormsi Püha Olavi koguduse vaimulikud
Kategooria:Eesti praostid
Kategooria:Rootsi luteriusu vaimulikud
Kategooria:Eesti teoloogid
Kategooria:Seltskondlike komiteede poliitikud
Kategooria:Tartu Ülikooli usuteaduskonna vilistlased
Kategooria:Lundi Ülikooli vilistlased
Kategooria:Tallinna Reaalkooli vilistlased
Kategooria:Rannarootslased
Kategooria:Sündinud 1908
Kategooria:Surnud 1964